CELEX: 32021Y0827(01)
Language: et
Date: 2021-08-06 00:00:00
Title: Euroopa Süsteemsete Riskide Nõukogu otsus 6. august 2021, millega muudetakse otsust ESRN/2015/4 koordineerimise raamistiku kohta, mis käsitleb riikide makrotasandi usaldatavuspoliitika meetmetest teatamist asjaomaste asutuste poolt ning ESRNi arvamuste ja soovituste esitamist ning millega tunnistatakse kehtetuks otsus ESRN/2014/2 (ESRN/2021/7) 2021/C 344/04

27.8.2021   
               
               
                  ET
               
               
                  Euroopa Liidu Teataja
               
               
                  C 344/4
               
            
         EUROOPA SÜSTEEMSETE RISKIDE NÕUKOGU OTSUS
         6. august 2021,
         millega muudetakse otsust ESRN/2015/4 koordineerimise raamistiku kohta, mis käsitleb riikide makrotasandi usaldatavuspoliitika meetmetest teatamist asjaomaste asutuste poolt ning ESRNi arvamuste ja soovituste esitamist ning millega tunnistatakse kehtetuks otsus ESRN/2014/2
         (ESRN/2021/7)
         (2021/C 344/04)
         EUROOPA SÜSTEEMSETE RISKIDE NÕUKOGU HALDUSNÕUKOGU,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu määrust (EL) nr 1092/2010, 24. november 2010, finantssüsteemi makrotasandi usaldatavusjärelevalve kohta Euroopa Liidus ja Euroopa Süsteemsete Riskide Nõukogu asutamise kohta (1), eelkõige selle artiklit 3,
         võttes arvesse Euroopa Süsteemsete Riskide Nõukogu otsust ESRN/2011/1, 20. jaanuar 2011, millega võetakse vastu Euroopa Süsteemsete Riskide Nõukogu töökord (2), eelkõige selle artiklit 6,
         ning arvestades järgmist:
         
                     (1)
                  
                  
                     Euroopa Süsteemsete Riskide Nõukogu otsusega ESRN/2015/4 (3) kehtestati koordineerimise raamistik, mis käsitleb riikide makrotasandi usaldatavuspoliitika meetmetest teatamist asjaomaste asutuste poolt ning Euroopa Süsteemsete Riskide Nõukogu (ESRN) arvamuste ja soovituste esitamist. Nende ülesannete teostamise pädevus tuleneb liidu õigusaktidest, eelkõige Euroopa Parlamendi ja nõukogu direktiivist 2013/36/EL (4) ning Euroopa Parlamendi ja nõukogu määrusest (EL) nr 575/2013 (5), ja/või määrusest (EL) nr 1092/2010.
                  
               
                     (2)
                  
                  
                     Euroopa Parlamendi ja nõukogu määrus (EL) 2019/876 (6) ning Euroopa Parlamendi ja nõukogu direktiiv (EL) 2019/878 (7), millega muudeti vastavalt määrust (EL) nr 575/2013 ja direktiivi 2013/36/EL, võeti vastu 20. mail 2019. Nende õigusaktidega kehtestatud muudatused - nt määruse (EL) nr 575/2013 artiklite 124 ja 164 ning direktiivi 2013/36/EL artikli 131 muudatused - tuleks kajastada otsuses ESRN/2015/4, muutes arvamuste ja soovituste vastuvõtmist käsitlevaid sätteid.
                  
               
                     (3)
                  
                  
                     Otsuse ESRN/2015/4 sätted hindamisrühma koosseisu kohta on seotud määruse (EL) nr 1092/2010 asjaomaste sätetega ESRNi haldusnõukogu ja juhtkomitee liikmete kohta. Need sätted on vaja joondada Euroopa Parlamendi ja nõukogu määrusega (EL) 2019/2176 (8) kehtestatud hiljutiste institutsionaalsete muutustega ESRNi haldusnõukogu koosseisus ja pangandusliidus.
                  
               
                     (4)
                  
                  
                     Lisaks käsitletakse käesolevas otsuses otsuse ESRN/2015/4 sätteid, mis on seni jäänud ebaselgeks ning mida võib seetõttu erinevalt tõlgendada või mida on peetud ebapraktiliseks või liigselt koormavaks, sealhulgas menetlussätted, mida hindamisrühm peab järgima otsuste kujundamisel.
                  
               
                     (5)
                  
                  
                     Seetõttu tuleb otsust ESRN/2015/4 vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Muudatused
            Otsust ESRN/2015/4 muudetakse järgmiselt:
            
                        1.
                     
                     
                        artikli 1 lõiget 2 muudetakse järgmiselt:
                        
                                    a)
                                 
                                 
                                    punkt a asendatakse järgmisega:
                                    
                                                „a)
                                             
                                             
                                                ESRNi soovitused ja arvamused riigisiseste makrotasandi usaldatavuspoliitika meetmete kohta kooskõlas direktiivi 2013/36/EL artikli 131 lõikega 5a ja artikli 133 lõigetega 11 ja 12 ning määruse (EL) nr 575/2013 artikli 124 lõikega 2, artikli 164 lõikega 6 ja artikli 458 lõikega 4;“;
                                             
                                          
                              
                                    b)
                                 
                                 
                                    punkt b asendatakse järgmisega:
                                    
                                                „b)
                                             
                                             
                                                soovituse ESRN/2015/2 muutmine, et hõlmata täiendavad makrotasandi usaldatavuspoliitika meetmed, millest on teavitatud ja mis on soovitatud kõigipoolseks ülevõtmiseks muu hulgas direktiivi 2013/36/EL artikli 134 lõike 5 ning määruse (EL) nr 575/2013 artikli 458 lõike 8 alusel;“;
                                             
                                          
                              
                  
                        2.
                     
                     
                        artiklit 2 muudetakse järgmiselt:
                        
                                    a)
                                 
                                 
                                    punkt 7 asendatakse järgmisega:
                                    
                                                „7)
                                             
                                             
                                                „arvamus“ – arvamus, mille ESRN võtab vastu pärast teatise saamist makrotasandi usaldatavuspoliitika meetme kohta kooskõlas direktiivi 2013/36/EL artikli 131 lõikega 5a ja artikli 133 lõikega 12 ning määruse (EL) nr 575/2013 artikli 124 lõikega 2, artikli 164 lõikega 6 ja artikli 458 lõikega 4;“;
                                             
                                          
                              
                                    b)
                                 
                                 
                                    punkt 9 asendatakse järgmisega:
                                    
                                                „9)
                                             
                                             
                                                „soovitus“ – soovitus, mille ESRN võtab vastu muu hulgas kooskõlas direktiivi 2013/36/EL artikli 133 lõikega 11, artikli 134 lõikega 5, artikliga 138 ja artikli 139 lõikega 3 ning määruse (EL) nr 575/2013 artikli 458 lõikega 8;“;
                                             
                                          
                              
                  
                        3.
                     
                     
                        artikkel 4 asendatakse järgmisega:
                        
                           „Artikkel 4
                           ESRNi arvamused ja soovitused riikide makrotasandi usaldatavuspoliitika meetmete kohta
                           
                              1.   Käesolevat artiklit kohaldatakse arvamuste ja soovituste suhtes artikli 1 lõike 2 punkti a tähenduses.
                           
                           
                              2.   Teatise saamisel direktiivi 2013/36/EL artikli 131 või artikli 133 või määruse (EL) nr 575/2013 artikli 124, artikli 164 või artikli 458 kohaselt edastab ESRNi sekretariaat selle DARWINi kaudu viivitamata, kuid hiljemalt järgmise EKP tööpäeva lõpuks, ESRNi haldusnõukogu liikmetele ja hindamisrühmale.
                           
                           
                              3.   Viie EKP tööpäeva jooksul alates teatise saamisest lõike 2 alusel võivad ESRNi haldusnõukogu liikmed esile tuua olulisi probleeme seoses ebasoodsate välisteguritega, näiteks teavitatud makrotasandi usaldatavuspoliitika meetme ebasoodne piiriülene ülekandumise mõju. Sujuva ja tõhusa menetluse tagamiseks peaksid liikmed olulistest probleemidest võimalusel teatama inglise keeles.
                           
                           
                              4.   Hindamisrühm valmistab ette hinnangu ja arvamuse või soovituse eelnõu teavitatud makrotasandi usaldatavuspoliitika meetme asjakohasuse kohta, võttes arvesse direktiivi 2013/36/EL ja määruse (EL) nr 575/2013 asjakohaseid nõudeid makrotasandi finantsjärelevalve ja finantsstabiilsuse seisukohast, ning võimalikke lõike 3 kohaselt ESRNi haldusnõukogu liikmete poolt esile toodud olulisi probleeme.
                           
                           
                              5.   ESRNi sekretariaat edastab arvamuse või soovituse eelnõu, kui hindamisrühm on selle lõpetanud, viivitamata DARWINi kaudu ESRNi haldusnõukogu liikmetele.
                           
                           
                              6.   Hindamisrühma poolt koostatud hinnangu ja eelnõu põhjal teeb ESRNi haldusnõukogu arvamuse või soovituse eelnõu osas otsuse. Välja arvatud juhul, kui ESRNi haldusnõukogu koosolek kutsutakse kokku ESRNi töökorra alusel, teeb ESRNi haldusnõukogu otsuse kirjalikus menetluses. ESRNi haldusnõukogu peab otsuse tegema vähemalt üks EKP tööpäev enne direktiivi 2013/36/EL artiklis 131 või artiklis 133 või määruse (EL) nr 575/2013 artiklis 124, artiklis 164 või artiklis 458 osutatud asjakohase tähtaja lõppemist.
                           
                           
                              7.   Juhul kui teavitavad asutused ei esita ESRNi täiendava teabe taotluse peale kogu asjakohast teavet, mis on vajalik kavandatava meetme asjakohasuse hindamiseks, k.a direktiivi 2013/36/EL ja määruse (EL) nr 575/2013 nõuetele vastavuse hindamiseks, võib ESRN oma arvamuses sedastada, et vastavust direktiivi 2013/36/EL ja määruse (EL) nr 575/2013 nõuetele ei saa hinnata. ESRN võib kohastel juhtudel vastu võtta vastuoleva arvamuse või soovituse.“;
                           
                        
                     
                  
                        4.
                     
                     
                        artikkel 5 asendatakse järgmisega:
                        
                           „Artikkel 5
                           ESRNi soovitus makrotasandi usaldatavuspoliitika meetmete kõigipoolsuse kohta
                           
                              1.   Käesolevat artiklit kohaldatakse soovituse ESRN/2015/2 muutmise suhtes artikli 1 lõike 2 punkti b tähenduses.
                           
                           
                              2.   Viie EKP tööpäeva jooksul alates liikmesriigi kõigipoolsuse taotluse saamisest ESRNi poolt kooskõlas muu hulgas direktiivi 2013/36/EL artikli 134 lõikega 5 ja määruse (EL) nr 575/2013 artikli 458 lõikega 8 esitab ESRNi sekretariaat selle DARWINi kaudu tehnilise nõuandekomitee (ATC), ESRNi haldusnõukogu ja hindamisrühma liikmetele.
                           
                           
                              3.   Viie EKP tööpäeva jooksul alates lõikes 2 osutatud teabe edastamisest võivad ESRNi haldusnõukogu liikmed selgitada ESRNile, et teavitatud makrotasandi usaldatavuspoliitika meetme piiriülesel ülekandumisel on nende jurisdiktsioonile oluline ebasoodne mõju. Sujuva ja tõhusa menetluse tagamiseks peaksid ESRNi haldusnõukogu liikmed võimalusel esitama asjaomase teabe ESRNile inglise keeles.
                           
                           
                              4.   Hindamisrühm hindab vajadust vastu võtta kõigipoolsuse soovitus vajadusel koos soovituse ESRN/2015/2 muutmise eelnõuga. Hindamisrühm teeb ATC-le ettepaneku teavitatud meetme kõigipoolsuse kohta ja vahendite kohta, mille abil kõigipoolsust saavutada kooskõlas soovitusega ESRN/2015/2.
                           
                           
                              5.   Hindamisrühm kaalub, kas soovituse ESRN/2015/2 muutmise eelnõu tuleb ATC liikmetelt saadud märkuste põhjal muuta ja esitab ESRNi sekretariaadi kaudu soovituse ESRN/2015/2 muutmise eelnõu DARWINi kaudu ESRNi haldusnõukogule.
                           
                           
                              6.   Hindamisrühma poolt koostatud hinnangu ja eelnõu põhjal teeb ESRNi haldusnõukogu soovituse ESRN/2015/2 muutmise eelnõu osas otsuse. Välja arvatud juhul, kui ESRNi haldusnõukogu koosolek kutsutakse kokku ESRNi töökorra alusel, teeb ESRNi haldusnõukogu otsuse kirjalikus menetluses“.
                           
                        
                     
                  
                        5.
                     
                     
                        artikkel 7 asendatakse järgmisega:
                        
                           „Artikkel 7
                           Hindamisrühm
                           
                              1.   Hindamisrühm koostab hinnangud ja arvamuste või soovituste eelnõud makrotaseme usaldatavuspoliitika meetmete, makrotasandi usaldatavuspoliitika meetmete kõigipoolsuse ja kolmandate riikide CCB määrade kohta. Hindamisrühma liikmed ja vaatlejad peavad olema nii tehnilistes kui ka poliitilistes küsimustes piisavalt kogenud.
                           
                           
                              2.   Hindamisrühma eesistujaks on ESRNi sekretariaadi juhataja või tema asendaja. Hindamisrühma eesistuja vastutab hindamisrühma töö ettevalmistamise eest, sh päevakorra koostamise, koosoleku kokkukutsumise, arutelupunktide esitamise ja hindamisrühma koosolekute eesistumise eest.
                           
                           
                              3.   Hindamisrühma koosseis on järgmine:
                              
                                          a)
                                       
                                       
                                          kaks ESRNi sekretariaadi esindajat, sh hindamisrühma eesistuja;
                                       
                                    
                                          b)
                                       
                                       
                                          üks EKP järelevalve funktsiooniga seotud esindaja;
                                       
                                    
                                          c)
                                       
                                       
                                          üks EKP makrotasandi usaldatavusjärelevalve funktsiooniga seotud esindaja;
                                       
                                    
                                          d)
                                       
                                       
                                          üks esindaja Euroopa Komisjonist;
                                       
                                    
                                          e)
                                       
                                       
                                          üks esindaja Euroopa Pangandusjärelevalvest (EBA); ja
                                       
                                    
                                          f)
                                       
                                       
                                          üheksa esindajat, kes esindavad erinevaid riigiasutusi, kelle juurest valitakse ESRNi haldusnõukogu hääleõiguslikud liikmed kooskõlas määruse (EL) nr 1092/2010 artikli 6 lõikega 1.
                                       
                                    Punktis f osutatud üheksa liikme hulgas peab olema vähemalt kaks esindajat riigiasutustest, kelle juurest on valitud riiki esindavad juhtkomitee liikmed kooskõlas määruse (EL) nr 1092/2010 artikli 11 lõike 1 punktiga c, üks esindaja asutusest, kelle juurest on valitud ESRNi eesistuja esimene asetäitja kooskõlas määruse (EL) nr 1092/2010 artikli 5 lõikega 2, ning üks esindaja asutusest, kelle juurest on valitud ATC eesistuja kooskõlas määruse (EL) nr 1092/2010 artikli 13 lõikega 2, kui asjaomane asutus on punktis f osutatud liiki asutus.
                           
                           
                              4.   Esindajate hulgast, kelle on ametisse nimetanud riigiasutused, kelle juurest valitakse ESRNi haldusnõukogu hääleõiguslikud liikmed, määrab ESRNi haldusnõukogu üheksa lõikes 3 osutatud esindajat, võttes arvesse liikmesriikide, kes on nõukogu määruse (EL) nr 1024/2013 (*1) määratluse kohaselt osalevad liikmesriigid, ning liikmesriikide, kes seda ei ole, tasakaalustatud esindatust. Nad määratakse ametisse samaks ametiajaks, kui asjaomane riiki esindav juhtkomitee liige või muul juhul kolmeks aastaks. Hindamisrühma esindajaid riigiasutustest, kelle juurest ei ole valitud riiki esindavat juhtkomitee liiget, võib uuesti ametisse nimetada.
                           
                           
                              5.   Kõik muud hindamisrühma liikmed nimetatakse ametisse tähtajatult.
                           
                           
                              6.   Hindamisrühmas esindatud asutused võivad oma esindajat muuta, sõltuvalt nõutavatest erialateadmistest ja ülesande liigist, mida hindamisrühm peab kooskõlas artikli 1 lõikega 2 teostama. Muudatused peab heaks kiitma hindamisrühma eesistuja.
                           
                           
                              7.   Vaatlejad võivad taotleda hindamisrühmas osalemise kutset, et arutelul osaleda. Vaatlejateks võivad olla määruse (EL) nr 1092/2010 artikli 6 lõigetes 1 ja 2 ning artikli 13 lõikes 1 osutatud asutuste esindajad. Kui soovitus või arvamus koostatakse kooskõlas direktiivi 2013/36/EL artikli 131 lõikega 5a ja artikli 133 lõigetega 11 ja 12 ning määruse (EL) nr 575/2013 artikli 458 lõikega 4, osalevad komisjoni ja EBA esindajad vaatlejatena. Kui arvamus koostatakse kooskõlas määruse (EL) nr 575/2013 artikli 124 lõikega 2 või artikli 164 lõikega 6, osalevad EBA esindajad vaatlejatena. Vaatlejatena võib osalema kutsuda ka asjaomaseid asutusi kolmandatest riikidest; sel juhul tuleb nendega sõlmida konfidentsiaalsusleping.
                           
                           
                              8.   Juhul kui kooskõlas määruse (EL) nr 1024/2013 artikli 5 lõikega 2 teatab riigisisesest makrotasandi usaldatavuspoliitika meetmest EKP ja mitte riigiasutus, on EKP esindatud kahe vaatlejaga ja asjaomane liikmesriik kahe vaatlejaga.
                           
                           
                              9.   Et vältida huvide konflikti makrotasandi usaldatavuspoliitika meetmete hindamisel artikli 1 lõike 2 punkti a alusel, peatatakse ajutiselt hindamisrühma liikmestaatus ilma liikmeid asendamata liikmesriikide või EKP esindajate puhul juhtudel, kui asjaomase liikmesriigi asjaomane asutus või EKP on teatanud makrotasandi usaldatavuspoliitika meetmest või esile toonud olulised probleemid seoses makrotasandi usaldatavuspoliitika meetmega või taotlenud hindamisrühma poolt hindamisele kuuluva makrotasandi usaldatavuspoliitika meetmete kõigipoolsust.
                           
                           
                              10.   Hindamisrühma liikmed koostavad arvamuste või soovituste eelnõud kooskõlas artikli 4 lõikega 4, artikli 5 lõikega 4 ja artikli 6 lõikega 5 ning ESRNi haldusnõukogu peab nende osas hääletama. Hindamisrühm peab püüdma saavutada oma liikmete vahel konsensust. Asjaoludest sõltuvalt võib ta koos ESRNi nõukogule esitatava hinnanguga esitada enamuse ja vähemuse seisukoha.
                           
                        
                        
                           (*1)  Nõukogu määrus (EL) nr 1024/2013, 15. oktoober 2013, millega antakse Euroopa Keskpangale eriülesanded seoses krediidiasutuste usaldatavusnõuete täitmise järelevalve poliitikaga (ELT L 287, 29.10.2013, lk 63).“."
                        
                     
                  
         
            Artikkel 2
            Üleminekusäte
            Esindajad, kes on ametisse nimetatud kooskõlas otsuse ESRN/2015/4 artikliga 7, jäävad ametisse kuni otsuse ESRN/2015/4 artikli 7 lõikes 4 osutatud kehtiva ametiaja lõpuni.
         
         
            Artikkel 3
            Jõustumine
            Käesolev otsus jõustub 6. augustil 2021.
         
         
            Frankfurt Maini ääres, 6. august 2021
            
               Francesco MAZZAFERRO
               
                  ESRNi sekretariaadi juhataja
               
               
                  ESRNi haldusnõukogu nimel
               
            
         
         
            (1)  ELT L 331, 15.12.2010, lk 1.
         
            (2)  ELT C 58, 24.2.2011, lk 4.
         
            (3)  Euroopa Süsteemsete Riskide Nõukogu otsus ESRN/2015/4, 16. detsember 2015, koordineerimise raamistiku kohta, mis käsitleb riikide makrotasandi usaldatavuspoliitika meetmetest teatamist asjaomaste asutuste poolt ning ESRNi arvamuste ja soovituste esitamist ning millega tunnistatakse kehtetuks otsus ESRN/2014/2 (ELT C 97, 12.3.2016, lk 28).
         
            (4)  Euroopa Parlamendi ja nõukogu direktiiv 2013/36/EL, 26. juuni 2013, mis käsitleb krediidiasutuste tegevuse alustamise tingimusi ning krediidiasutuste usaldatavusnõuete täitmise järelevalvet, millega muudetakse direktiivi 2002/87/EÜ ning millega tunnistatakse kehtetuks direktiivid 2006/48/EÜ ja 2006/49/EÜ (ELT L 176, 27.6.2013, lk 338).
         
            (5)  Euroopa Parlamendi ja nõukogu määrus (EL) nr 575/2013, 26. juuni 2013, krediidiasutuste suhtes kohaldatavate usaldatavusnõuete kohta ja määruse (EL) nr 648/2012 muutmise kohta (ELT L 176, 27.6.2013, lk 1).
         
            (6)  Euroopa Parlamendi ja nõukogu määrus (EL) 2019/876, 20. mai 2019, millega muudetakse määrust (EL) nr 575/2013 seoses finantsvõimenduse määra, stabiilse netorahastamise kordaja, omavahendite ja kõlblike kohustuste nõuete, vastaspoole krediidiriski, tururiski, kesksetes vastaspooltes olevate positsioonide, ühiseks investeerimiseks loodud ettevõtjates olevate riskipositsioonide, riskide kontsentreerumise, aruandlus- ja avalikustamisnõuetega ning millega muudetakse määrust (EL) nr 648/2012 (ELT L 150, 7.6.2019, lk 1).
         
            (7)  Euroopa Parlamendi ja nõukogu direktiiv (EL) 2019/878, 20. mai 2019, millega muudetakse direktiivi 2013/36/EL seoses vabastatud üksuste, finantsvaldusettevõtjate, segafinantsvaldusettevõtjate, tasustamise, järelevalvemeetmete ja -volituste ning kapitali säilitamise meetmetega (ELT L 150, 7.6.2019, lk 253).
         
            (8)  Euroopa Parlamendi ja nõukogu määrus (EL) nr 2019/2176, 18. detsember 2019, millega muudetakse määrust (EL) nr 1092/2010 finantssüsteemi makrotasandi usaldatavusjärelevalve kohta Euroopa Liidus ja Euroopa Süsteemsete Riskide Nõukogu asutamise kohta (ELT L 334, 27.12.2019, lk 146).